**PROCESVERBAL I MBLEDHJES SË KËSHILLIT BASHKIAK KUKËS, DATË 23.04.2021**

Me datë 23.04.2021, ora 10:00 , në Sallën e Mbledhjeve , kati i tretë, Bashkia Kukës, u zhvillua mbledhja e radhës e Këshillit Bashkia për muajin prill 2021, në mbështetje të ligjit 139/2015 “Për vetëqeverisjen vendore” (i ndryshuar) nenet, 53 pika 4, neni 56, pika 2, gërma a, Urdhërin Nr. 433, si dhe ne Rregulloren e Organizimit dhe Funksionimit të Këshillit Bashkiak Kukës. Mbledhja zhvillohet online në platformën zoom dhe me prezence të disa anëtarëve në sallën e mbledhjeve. Morën pjesë në mbledhje : Anilda Biba, Sami Mata, Nazmije Mustafa, Edmond Hallaçi, Destan Spahiu, Rustem Ahmetaj, Fatmir Gjuta, Republika Tusha, Valion Muja, Tigri Brahaj, Abdulla Domi, Ismail Shehu, Mentor Sopaj, Ermira Brahaj, Nebi Ramallari, Yllda Zenelaj, Liridon Duraku, Ismail Selimaj.Arbron Vata, Elmira Brahaj, Ismet Nika. Deklarohet kuorumi. Lexohet rendi i ditës, si më poshtë.

1. Pv “Për dhënien e ndihmës ekonomike nga fondi 6%, Mars 2021”.
2. Pv “Për miratimin e kërkesës së Bashkisë Kukës për akordimin e ndihmës financiare familjes së z. M. Gashi, për dëmtim banese nga zjarri.”
3. Pv “Për disa ndryshime në buxhetin e vitit 2021 të Bashkisë Kukës”.

Hidhet në votim dhe miratohet rendi i ditës.

Shqyrtohet pika 1. N. Mustafa, kryetare e komisionit të ekonomisë dhe financës: Me datë 22.04.2021 është mbledhur komisioni dhe ka shqyrtuar projektvendimin. Për muajin mars 2021 përfitojnë 461 familje. Masa e pagesës është conform VKM-së. Ju ftojmë ta votoni. Hidhet në votim. Miratohet me të gjitha votat pro.

Shqyrtohet pika 2. Z. Dashamir Palushi, drejtor i PPECK: Në bazë të ligjit 139/2015 “Për vetëqeverisjen vendore, ligjit për emergjencat civile si dhe vendimin e KB “Për miratimin e buxhetit për vitin 2021”, ju paraqesim këtë projektvendim për akordim të ndihmës financiare. Banesa e z. M.G është dëmtuar nga zjarri. Rezulton dëm në vlerën 170171 lekë. Kërkojmë nga ju që të akordojmë ndihmën financiare për familjen e dëmtuar.

T. Brahaj:- A është kaq e ulët vlera e dëmit? D. Palushi:- Vlera del nga ekspertiza. Bashkia ka 3 veta në komision, të cilët, në bazë të ligjit dhe kritereve, nxjerrin vlerën e dëmit dhe e plotëpjestojnë me 2.

I.Selimaj: A është djegur komplet shtëpia?

D. Palushi:- Është djegur pjesërisht.

Projektvendimi hidhet në votim Miratohet me të gjitha votat pro.

Shqyrtohet pika 3.

N. Mustafa:- Në mbledhjen e djeshme, komisioni i ekonomisë dhe financës ka shqyrtuar projektvendimin për disa ndryshime në buxhetin e vitit 2021.. Bëhet fjalë për një shtesë në shpenzime operative (postare), si dhe shërbimin e transportit të sportistëve. Ju mund t’i drejtoheni z. Imeraj (drejtor i financës), për sqarime të ndryshme.

I. Imeraj\_ dr. e Financës dhe Buxhetit ka bërë ndjekjen e zbatimit të buxhetit 2021 dhe është bërë një rishikim i të ardhurave dhe tepricës nga 2020. Duke u nisur nga kërkesat e klubit shumësportësh (për ekipet zingjir), paraqesim këtë projektvendim për miratim.

T.Brahaj:- Për sa kohë janë këto shpenzime?

M. Imeraj:- Ne mbajmë parasysh vitin buxhetor.

T. Brahaj:- Pse shërbimet postare nuk janë parashikuar?

M. Imeraj:- Janë rritur shpenzimet. Nuk ka pyetje të tjera. Hidhet në votim. Miratohet me të gjitha votat pro.

**Kukës, 23.04.2021**